Na podlagi Odloka o odvajanju in čiščenju komunalne odpadne vode na območju občine Ribnica (Ur. list RS št. 86/2012)je Občinski svet občine Ribnica na svoji \_\_\_\_. redni seji dne \_\_\_\_\_\_ sprejel

**SKLEP**

**o cenah storitev čiščenja in odvajanja komunalne odpadne vode na območju občine Ribnica**

1. člen

S tem sklepom se določijo cene elementov obračuna storitve čiščenja in odvajanja komunalne odpadne vode, ki jih izvaja Komunala Ribnica d.o.o. (v nadaljevanju izvajalec javne službe), uporabnikom na področju občine Ribnica.

1. člen

Cene, določene s tem sklepom, veljajo za uporabnike na območju občine Ribnica, ki so ali bodo priključeni na sisteme v upravljanju izvajalca javne službe.

1. člen

Cena čiščenja komunalne odpadne vode znaša 0,6751 €/m3 brez DDV.

1. člen

Omrežnina čiščenja, ki pokriva stroške javne infrastrukture, za vodomere dimenzije do vključno DN ≤ 20 znaša:

|  |  |  |
| --- | --- | --- |
| **Premer vodomera** | **Faktor omrežnine** | **Omrežnina na mesec/uporabnik brez DDV (v EUR)** |
| DN ≤ 20 | 1 | 2,0413 |

Za vodomere drugih dimenzij se omrežnina izračuna skladno z določili Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12).

Občina Ribnica o morebitni subvenciji omrežnine odloči s posebnim aktom, v katerem določi višino in vir subvencije.

Omrežnino za čiščenje skladno z določili Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12) plačujejo vsi porabniki pitne vode v Občini Ribnica, ne glede na to, ali so priključeni na kanalizacijski sistem, ali pa storitev čiščenja uporabljajo preko storitev, povezanih z nepretočnimi greznicami, obstoječimi greznicami in malimi komunalnimi čistilnimi napravami.

Omrežnina za čiščenje se skladno z določili Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12) zaračunava vsem uporabnikom v enakomernih mesečnih obrokih.

V primeru, da pride do spremembe faktorjev, določenih v Uredbi o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12), se vsem uporabnikom obračunava omrežnina po novih faktorjih ob nespremenjenem izhodišču.

1. člen

Cena odvajanja komunalne odpadne vode znaša 0,2024 €/m3 brez DDV.

1. člen

Omrežnina odvajanja, ki pokriva stroške javne infrastrukture, za vodomere dimenzije do vključno DN ≤ 20 znaša:

|  |  |  |
| --- | --- | --- |
| **Premer vodomera** | **Faktor omrežnine** | **Omrežnina na mesec/uporabnik brez DDV (v EUR)** |
| DN ≤ 20 | 1 | 1,7935 |

Za vodomere drugih dimenzij se omrežnina izračuna skladno z določili Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12).

Občina Ribnica o morebitni subvenciji omrežnine odloči s posebnim aktom, v katerem določi višino in vir subvencije. Omrežnino za odvajanje plačujejo samo uporabniki, ki so priključeni na kanalizacijski sistem.

Omrežnina za odvajanje se skladno z določili Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12) zaračunava uporabnikom v enakomernih mesečnih obrokih.

V primeru, da pride do spremembe faktorjev, določenih v Uredbi o metodologiji za oblikovanje cen storitev obveznih občinskih gospodarskih javnih služb varstva okolja (Ur. l. RS, št. 87/12), se vsem uporabnikom obračunava omrežnina po novih faktorjih ob nespremenjenem izhodišču.

1. člen

Cena storitve, povezane z nepretočnimi greznicami, obstoječimi greznicami in malimi komunalnimi čistilnimi napravami v Občini Ribnica znaša 0,3125 €/m3 brez DDV. Storitev se zaračunava mesečno glede na količino porabljene pitne vode v m3.

Storitev praznjenja greznic in prevzema blata iz malih komunalnih čistilnih naprav se mora skladno z Odlokom o odvajanju in čiščenju komunalne odpadne vode na območju občine Ribnica (Ur. list RS št. 86/2012) opraviti enkrat na tri leta.

1. člen

Kadar se poraba pitne vode ne ugotavlja z obračunskim vodomerom, se uporabnikom zaračuna količina 0,15 m3 na osebo na dan.

1. člen

Praznjenje pretočne greznice ali male komunalne čistilne naprave po naročilu več kot enkrat na tri leta se uporabnikom zaračuna po ceni, ki znaša 135,61 €/praznjenje brez DDV (količina do 6 m3).

1. člen

Cene začnejo veljati naslednji dan po objavi v Uradnem listu Republike Slovenije, uporabljajo pa se od 1.6.2019 dalje.

Z dnem uveljavitve navedenih postavk po tem sklepu prenehajo veljati dosedanje cene storitve gospodarske javne službe odvajanja in čiščenja komunalne odpadne vode, ki veljajo od 1.3.2018.

Številka: 354-0021/2019 Župan:

Datum: Samo Pogorelc